Source: http://kezamancsert.hu/alapszabaly/
Timestamp: 2018-04-26 15:00:12
Document Index: 12066636

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ']

Alapszabály – Kéz a Mancsért
Alulírott Alapítók az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény (továbbiakban Civil törvény) alapján létrehozták a Kéz a Mancsért Civil Állatvédő Egyesületet.
A Kéz a Mancsért Civil Állatvédő Egyesület Közgyűlése az alábbi egységes szerkezetbe foglalt alapszabályt fogadta el.
Az Egyesület neve: Kéz a Mancsért Civil Állatvédő Egyesület
Rövidített neve: Kéz a Mancsért Egyesület
Az Egyesület székhelye: 5000 Szolnok, Virág utca 1.
Levelezési címe: 5000 Szolnok, Virág utca 1.
Az Egyesület célja: Állatvédelem, a gazdátlan állatok problémájának térségi megoldása.
Céljai elérésének érdekében az alábbi fő tevékenységeket végzi:
a) utcán és menhelyen élő állatok megfelelő gazdához juttatása;
b) állatkísérleteket helyettesítő alternatív módszerek bevezetésének támogatása;
c) ifjúság állat- és természetvédelmi szakismeretek népszerűsítése, tudatformálás;
d) megyei, országos és nemzetközi kapcsolatok kiépítése és együttműködés hasonló célú szervezetekkel;
e) ismeretterjesztő kiadványok megjelenítése;
f) kiállítások, örökbefogadó napok, bemutatók szervezése;
g) ivartalanítás népszerűsítése, gyakorlása;
h) ideiglenes befogadás és önkéntesség népszerűsítése, támogatása;
i) pénzbeli és tárgyi adománygyűjtés;
j) szocializálás: a szociálisan sérült kutyák társadalomba való beillesztése;
Az egyesület a társadalom és az egyén közös érdekeinek kielégítésére irányuló, a Civil törvényben meghatározott következő tevékenységeket végez céljai megvalósítása érdekében:
– ifjúság állat- és természetvédelmi szakismeretek népszerűsítése, tudatformálás
– állatvédelmi tevékenység
Az Egyesület céljának megvalósítása érdekében, tényleges tevékenységként együttműködik minden állami, társadalmi és gazdálkodó szervezettel, más egyesülettel és civil szervezettel, amelyek segítik az Egyesület eredményes működését és céljainak megvalósítását.
Az Egyesület céljai megvalósításához szükséges gazdasági feltételek biztosítása érdekében a jogszabály előírásai szerint gazdasági, vállalkozási tevékenységet folytathat, gazdasági társaságot és alapítványt hozhat létre, ilyenbe tagként beléphet, azonban e tevékenységét kizárólag céljainak megvalósítása érdekében, azokat nem veszélyeztetve végezhet. Gazdálkodással elért eredményét nem osztja fel, azt az Alapszabályban meghatározott tevékenységének ellátására fordítja.
Az Egyesület által nyújtott szolgáltatásból az Egyesület céljai érdekében végzett tevékenységek alapján az – elnökök döntése szerint – részesülhetnek az arra rászorulók.
Az Egyesület rendes tagja lehet minden olyan természetes személy, jogi személy, valamint jogi személyiséggel nem rendelkező szervezet, aki/amely egyetért az Egyesület célkitűzéseivel, elfogadja az Egyesület Alapszabályát, valamint fizeti a tagdíjat.
A rendes tag felvételéről – írásbeli felvételi kérelme alapján – az Egyesület Elnöksége dönt. A rendes tag felvételének kérdésében az Elnökség a tag kérelme alapján, egyszerű szótöbbségi határozattal dönt. A rendes tagsági jogviszony a tagfelvételi kérelem Elnökség által történő elfogadásával jön létre.
A rendes tagokat az Elnökség nyilvántartásba veszi és a rendelkezésére álló adatokat az adatvédelmi szabályoknak megfelelően őrzi.
– részt vehet az Egyesület munkájában, tevékenységében és rendezvényein, továbbá a Közgyűlés határozatainak meghozatalában, észrevételeket, javaslatokat tehet, véleményt nyilváníthat az Egyesület működésével kapcsolatban;
– a tag, ajánlásokat tehet az Egyesületet érintő kérdések megtárgyalására;
– választhat, illetve választható az Egyesület ügyintéző és képviseleti szerveibe, illetve tisztségeire Ptk. 62.§ (5) bekezdése alapján az aki
Pártoló tag lehet minden olyan természetes személy, jogi személy, valamint jogi személyiséggel nem rendelkező szervezet, aki az Egyesület Alapszabályát elfogadja, valamint anyagi eszközökkel hathatósan támogatja az Egyesület működését céljai elérése érdekében.
3.1 A pártoló tagot az Elnökség veszi nyilvántartásba.
3.2 A pártoló tag az Egyesület munkájában csak tanácskozási joggal vehet részt.
3.3 A pártoló tag csak vagyoni hozzájárulással vesz részt az egyesület tevékenységében. Az egyesület szerveibe nem választható és az egyesületi szervek döntéshozatalában csak tanácskozási joggal vehetnek részt.
3.3 Költségvetési szerv egyesület pártoló tagja nem lehet.
Tiszteletbeli tag lehet minden olyan természetes személy, akit az elnökség egyszerű többségi döntéssel hozott határozattal arra érdemesnek tart. A tiszteletbeli tagság annak a jelölt általi írásbeli elfogadásával jön létre.
4.1. A tiszteletbeli tagság az Egyesületben rendes tagsági jogokat és kötelezettségeket nem keletkeztet.
4.2. Az egyesület szerveibe nem választható és az egyesületi szervek döntéshozatalában csak tanácskozási joggal vehetnek részt.
4.3. A tiszteletbeli tag is jogosult a Közgyűlésen részt venni, felszólalni, véleményét az adott kérdésekkel összefüggésben kinyilvánítani és javaslatot tenni, valamint kötelessége az Alapszabály rendelkezéseit magára nézve kötelezőnek elfogadni.
4.4. A pártoló tag az Egyesület munkájában csak tanácskozási joggal vehet részt.
4.5. A tiszteletbeli tagot az Elnökség veszi nyilvántartásba.
Az Egyesület természetes személy tagjai jogaikat személyesen és képviselő útján (kivéve, ha jogszabály személyes joggyakorlást ír elő) is gyakorolhatják. A jogi személy, illetve jogi személyiséggel nem rendelkező szervezet tagok jogaikat képviselőik útján gyakorolják, akiket a Közgyűlésben egy-egy természetes személy képviselhet.
Az Egyesület rendes tagja köteles az Egyesület Alapszabályát, belső szabályzatait, és a tagokra nézve kötelező határozatait betartani és aszerint eljárni, valamint az egyesület célját és szellemiségét, értékrendjét tiszteletben tartani, a tagdíjat megfizetni, melynek mértékét és rendjét a Közgyűlés állapítja meg.
– a természetes személy tag halálával, illetve a nem természetes személy tag jogutód nélküli megszűnésével
– a kilépés írásbeli kijelentésével,
– a tag törlésével.
Az Elnökség törli az Egyesület tagjai közül:
– azt a tagot, aki nem fizet tagsági díjat és az elmaradt tagdíjfizetési kötelezettségének úgy nem tett eleget, hogy a tagot megelőzően, írásban, a jogkövetkezményekre történő figyelmeztetés mellett, megfelelő határidő tűzésével felhívták tagdíjfizetési kötelezettségének teljesítésére,
– azt, akit bíróság jogerős és végrehajtandó szabadságvesztés büntetésre ítélt és a közügyektől eltiltott. (A törlés elleni fellebbezésnek helye nincs ebben az esetben.)
9. A törölt tag a törléssel kapcsolatos határozat ellen, tizenöt napon belül az Egyesület Közgyűléséhez fellebbezéssel élhet. A fellebbezésről a legközelebbi rendes közgyűlés szótöbbséggel határoz.
10. Az Elnökség kizárja azt a tagot (rendes, pártoló és tiszteletbeli), aki olyan tevékenységet folytat, ami sérti az egyesület alapszabályát, veszélyezteti céljait, vagy sérti jó hírét és az elnökség a kizárása mellett dönt.
11. A kizárt tag a kizárással kapcsolatos határozat ellen, tizenöt napon belül az Egyesület Közgyűléséhez fellebbezéssel élhet. A fellebbezésről a legközelebbi rendes közgyűlés szótöbbséggel határoz.
A Közgyűlést évente legalább egyszer össze kell hívni a hely, az időpont és a napirendi pontok közlésével. A tagnyilvántartásban szereplő tagok részére meghívót kell küldeni legalább 8 naptári nappal a Közgyűlés időpontja előtt. A közgyűlések nyilvánosak.
A közgyűlés határozatképes, ha a tagok 50 %-a + 1 fő jelen van. Ha a közgyűlés nem volt határozatképes, megismételt közgyűlést kell összehívni. A megismételt közgyűlést a határozatképtelen közgyűlést követő későbbi időpontban, azonos napirenddel kell összehívni, amely időpont az eredeti közgyűlés meghívójában is megjelölhető. A megismételt közgyűlés a megjelent rendes tagok számától függetlenül határozatképes.
– ha az arra illetékes bíróság a Közgyűlés összehívását elrendeli.
4. A Közgyűlés összehívása az Elnökök feladata.
5. A Közgyűlés döntéseit –az Alapszabályban meghatározott esetek kivételével – egyszerű szótöbbséggel, nyílt szavazással hozza. A Közgyűlés minősített többséggel hozott határozatához a közgyűlésen jelenlévő rendes tagság 50%-a + 1 fő szavazata szükséges.
6. A Közgyűlés üléseit valamelyik Elnök vezeti. Bármelyik Elnök a Közgyűlés levezetésével mást is megbízhat. A Közgyűlésről jegyzőkönyv készül, amelyet az elnökök és két, a Közgyűlés által megválasztott tag hitelesít.
– az Egyesület megalakulásának, feloszlásának, más társadalmi szervezettel történő egyesülésének a kimondása;
– az Elnökség és az Egyesület éves beszámolójának, közhasznúsági melléklet jelentésének valamint az Egyesület éves költségvetésének elfogadása, jóváhagyása;
8. Az Közgyűlés által nyílt szavazással választott 3 főből álló Elnökséget választ. Az elnökség tagjainak megbízása 5 évre szól.
Tagjai: 2 fő Elnök, 1 fő titkár.
Az Egyesület vezető tisztségviselői: 2 fő Elnök.
Az Elnökség két Közgyűlés közötti időszakban – a kizárólagos hatásköröket kivéve – gyakorolja a Közgyűlés hatáskörét, irányítja az Egyesület működését. Az Elnökség szükség szerint, de évente legalább egy ülést tart. Az Elnökséget az Elnökök hívják össze.
Az Elnökség határozatait egyszerű szótöbbséggel, nyílt szavazással hozza meg.
Az Elnökség határozatképes, ha az elnökségi tagok mindegyike jelen van.
Ha a szabályszerűen összehívott ülés nem határozatképes, az elnökök azonos tárgykörrel 30 napon belüli időpontra új ülést hívhat össze, amely továbbra is abban az esetben határozatképes, ha az elnökségi tagok mindegyike jelen van.
Az elnökség üléseire a meghívót a tervezett időpont előtt legalább 15 naptári nappal írásban a napirend egyidejű írásbeli közlésével kell az érintettek részére megküldeni.
Az érintettekkel közölni kell, hogy a határozatképtelenség miatt összehívott új ülés az eredeti meghívóban rögzített napirendi pontok tekintetében továbbra is abban az esetben határozatképes, ha az elnökségi tagok mindegyike jelen van. Amennyiben a határozatképtelenség oka az elnökségi tag(ok) tartós akadályoztatása úgy a határozatképesség biztosítása végett új elnökségi tag(ok) megválasztására kerül sor.
Az Elnökség üléseiről a határozatokat is magába foglaló jegyzőkönyv készül, amit az Elnökök és a jegyzőkönyvvezető ír alá és az érintett személyekkel 15 napon belül írásban közölni kell.
– az Egyesület gazdasági tevékenységével kapcsolatos döntés előkészítő munka, az éves programok megvitatása;
– az Elnökök éves beszámolójának megtárgyalása;
– az Egyesület tagjának törlésével, kizárásával kapcsolatos eljárás;
Az Egyesület Elnökeinek feladata és hatásköre:
Az Egyesület elnökeit 5 éves időtartamra a Közgyűlés választja, akik tevékenységükért a Közgyűlésnek felelősösek.
Az Elnökök feladata és hatásköre:
– az Elnökségi ülések vezetése;
– az Egyesületet képviselete; a két Elnök bármelyike önállóan gyakorolja a képviseleti jogot;
– utalványozási jogot az Elnökök bármelyike önállóan gyakorolja;
– a munkáltatói jogok gyakorlása;
– minden olyan feladat ellátása, amelyet jogszabály az Elnökök hatáskörébe utal.
Az Egyesület Titkárának feladata és hatásköre:
Az Egyesület Titkára az Elnökök irányításával szervezi és intézi az Egyesület ügyeit, gondoskodik az elnökségi ülések rendszeres megtartásáról.
– az Egyesület készpénz állományának kezelése;
– a pénzügyi műveletek, számlák, bizonylatok kezelése, ellenőrzése, nyilvántartása, megőrzése;
– a pénztárjelentés vezetése;
– az Elnökség döntése alapján a Titkárt fenti tevékenységeiért díjazás illetheti meg;
– az Elnökség és a Közgyűlés jegyzőkönyveinek elkészítése, irattározása;
– a határozatok naprakész nyilvántartása azokba való betekintés biztosítása.
Az Egyesület Titkára köteles olyan nyilvántartást vezetni, amelyből megállapítható a Közgyűlés és az Elnökség döntéseinek tartalma, időpontja és hatálya, illetve a döntést támogatók és ellenzők számaránya (ha lehetséges, úgy a személye is).
A Közgyűlés és az Elnökség döntéseit az Egyesület Titkára köteles az érintettek részére írásban megküldeni.
Az Egyesület működésével kapcsolatban keletezett iratokba bárki betekintésre jogosult.
Az Egyesület Elnökei kötelesek gondoskodni a szervezet működésével kapcsolatosan keletkezett iratokba való betekintésről, illetve azokról felvilágosítást adni. Az iratokba való betekintés iránti igényt (kérelmet) írásban kell valamelyik Elnök részére megküldeni.
Az Elnökök kötelesek bármely jogszabály által felhatalmazott szerv vagy személy által kért iratbetekintést haladéktalanul, egyéb esetekben az iratbetekintést kérővel történt megállapodás szerinti határidőben, illetve jogszabály vagy hatósági határozat által előírt határidőben teljesíteni.
Az iratbetekintés helye és időpontja az egyesület valamelyik Elnökével előzetesen egyeztetett hely és időpont.
Az Elnökök kötelesek az iratbetekintésről külön nyilvántartást vezetni, amelyből megállapítható a kérelmező neve, a kért irat megnevezése, a kérelem és teljesítésének ideje, valamint csatolni kell az iratbetekintő ( személyes adatainak kezelésről szóló ) hozzájáruló nyilatkozatát. A betekintés nem zavarhatja az Egyesület működését.
Az általános betekintési jog alól kivételt képezhetnek azon iratok, amelyek a személyiségi jogok védelme érdekében nem nyilvánosak, továbbá az információs önrendelkezési jogról és az információszabadságáról szóló 2011.évi CXII. Törvényben foglalt személyes adatok köre. Amennyiben a betekintés személyiségi jogokat érint, úgy a betekintés előtt az érintett beleegyezését is be kell szerezni. A betekintés megtagadása ellen az érintett vagy érdekelt panasszal fordulhat az Elnökséghez.
Az Egyesület működéséről szóló éves jelentést és beszámolót, valamint a szolgáltatásai igénybevételének módjáról és lehetőségeiről szóló tájékoztatót az egyesület honlapján nyilvánosságra kell hozni.
A Civil törvény ide vonatkozó rendelkezése alapján legfőbb szerv és az ügyintéző és képviseleti szerv határozathozatalában nem vehet részt az a személy, aki, vagy akinek közeli hozzátartozója (Ptk.685.§.b) pontja alapján ( közeli hozzátartozónak minősül a házastárs, az egyeneságbeli rokon, az örökbefogadott-, a mostoha-, és neveltgyermek, az örökbefogadó-, a mostoha-, és nevelőszülő, valamint a testvér, hozzátartozó továbbá az élettárs, az egyeneságbeli rokon házastársa, a jegyes, a házastárs egyeneságbeli rokona, testvére, valamint a testvér házastársa )
bármilyen más előnyben részesül, illetve a megkötendő jogügyletben egyébként érdekelt. Nem minősül előnynek a közhasznú szervezet cél szerinti juttatási keretében a bárki által megkötés nélkül igénybe vehető nem pénzbeli szolgáltatás, illetve a társadalmi szerv által tagjának, a tagsági jogviszony alapján nyújtott, létesítő okiratnak megfelelő cél szerinti juttatás.
A Civil törvény ide vonatkozó rendelkezése alapján a közhasznú szervezet megszűntét követő három évig nem lehet más közhasznú szervezet vezető tisztségviselője az a személy, aki olyan közhasznú szervezetnél töltött be- annak megszűntét megelőző két évben legalább egy évig – vezető tisztséget, amely jogutód nélkül szűnt meg úgy, hogy az állami adó- és vámhatóságnál nyilvántartott adó- és vámtartozását nem egyenlítette ki, amellyel szemben az állami adó- és vámhatóság jelentős összegű adóhiányt tárt fel, amellyel szemben az állami adó- és vámhatóság üzletlezárás intézkedést alkalmazott, vagy üzletlezárást helyettesítő bírságot szabott ki, amelynek adószámát az állami adó- és vámhatóság az adózás rendjéről szóló törvény szerint felfüggesztette, illetőleg törölte.
Ha az Egyesület éves bevétele meghaladja az ötmillió forintot, úgy a vezető szervektől elkülönült felügyelő szerv létrehozása kötelező.
– a pályázat útján, valamint egyedi döntéssel kapott költségvetési támogatás
Az Elnökség esetenként dönthet a tisztségviselők, tagok olyan költségeinek megtérítéséről, amelyek kizárólag az Egyesület működésével függnek össze és hiteles bizonylatok.
Az éves tagdíj mértéke a rendes tagok esetében 3.000,-Ft. azaz háromezer forint, melyet az egyesület bankszámlájára vagy házipénztárába kell befizetni. Az összeget belépéskor, továbbiakban a tárgynegyedév utolsó napjáig kell rendezni.
A pártoló és tiszteletbeli tagoknak tagdíjfizetési kötelezettsége nincs.
Az Egyesület képviseletére az Egyesület 2 Elnöke külön-külön is jogosult.
A bankszámla feletti rendelkezést a 2 Elnök külön-külön is gyakorolja.
1.1 Ha az egyesület egy másik egyesülettel egyesül (összeolvad, beolvad).
1.2 Ha a legfőbb szerve a feloszlásáról határoz.
1.3 Ha a bíróság feloszlatja.
1.4 Ha a törvényességi ellenőrzési eljárás eredményeképpen a bíróság megszűnteti vagy megállapítja megszűnését.
1.5 Ha a fizetésképtelensége miatt indult eljárásban a bíróság megszünteti és az egyesületet a nyilvántartásból törlik.
Az 1.2, 1.3, 1.4 és 1.5 pontjaiban foglalt esetekben az egyesület jogutód nélkül szűnik meg. Az 1.2 pontjában foglalt esetben végelszámolási eljárást, a 1.3 és 1.4 pontjában foglalt esetekben pedig kényszer-végelszámolást kell lefolytatni.
A Közgyűlés nem dönthet az egyesület feloszlásáról, ha az egyesülettel szemben lefolytatott végrehajtás eredménytelen volt vagy az egyesület fizetésképtelenségét a bíróság megállapította.
A jogutód nélküli megszűnés esetén az egyesület – hitelezői igények kielégítése után – megmaradt vagyonát az egyesülési jogról, a közhasznú jogállásról, valamint a civil szervezetek működéséről és támogatásáról szóló törvényben meghatározott célra kell fordítani és az ott megjelölt módon kell nyilvánosságra hozni.
Jelen Alapszabályban nem szabályozott kérdésekre a Polgári Törvénykönyvről szóló 1959. évi IV. törvény, az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény, valamint a mindenkor hatályos egyéb jogszabályok irányadóak.
Az Egyesület jelen egységes szerkezetbe foglalt, Alapszabályát a 2012. május 24. napján tartott Közgyűlés fogadta el.
Kelt: Szolnok, 2012. május 24.
Borbély Brigitta Aradiné Balázs Edit
Egyesület Elnöke Egyesület Elnöke
Bárány Anita
Jegyzőkönyvvezető, Elnökségi tag
Kalácska Rita Aradi Dóra
alapító tag alapító tag
Bartha Sára Dr. Bakos Beáta
Várkonyi Gyuláné Gyárfás Lajos
Nagy Katalin Kakó Tamás